สวัสดีค่ะ. วันนี้พึ่งไปฉีดยาคุมกำเนิดแบบ1เดือนมาครั้งแรก อยู่ประมาณ15นาที ปวดท้องหนักมากบริเวณข้างสะดือด้านขวามือ นอนเฉยๆจะไม่ปวด ถ้ากระดุกกระดิกตัวจะปวดมาก เป็นเพราะอะไรค่ะ
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้องแต่มักไม่ใช่อาการปวดท้องเฉียบพลันหรือปวดท้องรุนแรงค่ะ อาการดังกล่าวมาอาจมีสาเหตุอื่นๆที่ต้องนึกถึงก่อนเช่น ปวดจากกระเพาะปัสสาวะอักเสบ กล้ามเนื้ออักเสบ ลำไส้ติดเชื้อ หรือมีไส้ติ่งอักเสบดังนั้นหากมีไข้สูง กินได้น้อย คลื่นไส้ ท้องเสีย ร่วมด้วยควรรีบไปพบแพทย์เพื่อตรวจเพิ่มเติมเบื้องต้นพักผ่อน รับประทานยาแก้ปวดเพื่อบรรเทาอาการ รับประทานอาหารอ่อนๆและสุกสะอาด